[{"text_idx": "#000000", "text": "C\u0302efpag\u0302oPri niSekciojMalfermi la menuonVideojReceptojVeganismoSana vivstiloNovaj\u0302ojKontakto"}, {"text_idx": "#000001", "text": "Grekaj dolmoj el rizo kaj folibeto"}, {"text_idx": "#000002", "text": "Antau\u0306 kelkaj semajnoj mi iris al mia kutima supermarkto kaj j\u0302etis rigardon al la legom-sekcio. Mi rimarkis ke g\u0302i havas bonkvalitajn kaj grandajn folibetojn kaj tuj pensis pri la grekaj dolmoj kiujn oni nomas greke \u201ddolmades\u201d. Mi unuafoje konatig\u0302is kun tia mang\u0302aj\u0302o en Armenio, kie tre popularas la \u201dtolmoj\u201d el binverfolioj kaj brasikfolioj. Tamen, la grekan mi neniam gustumis kaj decidis antau\u0306enpas\u0302i kaj lerni kiel fari g\u0302in. La recepto surprizis min pro la facileco kaj malmultaj ingrediencoj por bona plezuriga rezulto. Se vi neniam vizitis Grekujon kaj volas mang\u0302i greke, ne hezitu fari g\u0302in! Se vi estas greko kaj jam konas la recepton ankau\u0306 sciigu al mi vian impreson pri mia recepto!"}, {"text_idx": "#000003", "text": "1 cepo1 taso da rizo (ronda grajno)8 folioj de folibetoj (ne rompitaj, estu zorgema)1 citrono1/2 taso da olivoleo1 ajlero1 kulereto da anetosalo"}, {"text_idx": "#000004", "text": "Unue fajne tranc\u0302u la cepon, aldonu g\u0302in kun iom da oleo en poto kaj poste aldonu la rizon antau\u0306e lavita por forigi g\u0302ian amelon. Kuiru g\u0302in malrapide kelkajn minutojn kaj aldonu al g\u0302i kvar tasojn da varma akvo (au\u0306 kvar tasojn da vegetaj\u0302a likvaj\u0302o). S\u0302topu kaj lasu g\u0302in boli.Dume preparu la sau\u0306con per kiu ni s\u0302miros la dolmojn. Elpremu la citronon, fajne tranc\u0302u la ajleron kaj same la aneton, aldonu la duontason da oleo kaj iom da salo. C\u0302ion miksu per forko kaj konservu.Lavu la foliojn de folibeto zorgeme, tranc\u0302u kaj forigu la tigojn kaj nur lasu la verdan parton.Metu la foliojn en varman akvon nur kvin minutojn maksimume. Preparu ujon kun malvarma akvo por meti tie la folibet-foliojn tuj post la forigo el la varma akvo.Kun iom da zorgo disfaldigu la foliojn vertikale al vi kaj aldonu al g\u0302i kuleron da rizo proksime al la malsupra parto de la folio (lasu malplene c\u0302irkau\u0306 tri fingrojn) sed en la centro de la folio. C\u0302iuflanke almenau\u0306 estu liberaj du fingroj.Post tio ni devos envolvi la rizon unue ambau\u0306flanke, poste la pecon kiun ni lasis libera en la malsupra parto kaj fine, ni envolvos/rulos malrapide supren g\u0302is la rulaj\u0302o estu fermita. La malsekeco de la rizo kaj la folio de folibeto utilos por ke g\u0302i restu alkroc\u0302ita kaj ne rompig\u0302u.Servu sur telero, ornamu lau\u0306plac\u0302e kaj s\u0302miru per la sau\u0306co kiun ni antau\u0306e preparis!"}, {"text_idx": "#000009", "text": "C\u0302orizo el gluteno kaj rizo\nBurgero el kukurbeto kaj fres\u0302aj herboj\nPastaj\u0302o kun kukurbetoBestaj rajtojUniversala Deklaracio de la Bestaj Rajtoj\nKunlaboruC\u0302u vi s\u0302atus kontribui al VeganArto? Ekzemple, vi povus verki recept-artikolojn. Ne hezitu kontakti nin, ec\u0302 se vi ne scias pri kiel specife kontribui! Nia retpos\u0302tadreso estas xx(c\u0302e)yy.zzLicenco CC 4.0"}, {"text_idx": "#000010", "text": "C\u0302orizo el gluteno kaj rizo\nBurgero el kukurbeto kaj fres\u0302aj herboj"}]